**মন্ত্রিপরিষদ বিভাগের মে ২০২০ মাসের কার্যাবলি সম্পর্কিত প্রতিবেদন**

মন্ত্রণালয়/বিভাগের নাম: **মন্ত্রিপরিষদ বিভাগ**

প্রতিবেদনাধীন মাসের নাম: **মে ২০২০** প্রতিবেদন প্রস্তুতের তারিখ: **২২ জুন ২০২০**

**(১) প্রশাসনিক:**

ক. ১ কর্মকর্তা/কর্মচারীদের সংখ্যা (রাজস্ব বাজেটে)

|  |  |  |  |
| --- | --- | --- | --- |
| **সংস্থার স্তর** | **অনুমোদিত পদ** | **পূরণকৃত পদ** | **শূন্যপদ** |
| মন্ত্রণালয়/বিভাগ: **মন্ত্রিপরিষদ বিভাগ** | ৩৮৫ | ২৬৮ | ১১৭ |
| অধিদপ্তর/সংস্থা/সংযুক্ত অফিস: **দুর্নীতি দমন কমিশন** | ২,০৯৮ | ৯৪৪ | ১,১৫৪ |
| **মোট** | ২,৪৮৩ | ১,২১২ | ১,২৭১ |

ক. ২ শূন্যপদের বিন্যাস

|  |  |  |  |  |  |  |  |
| --- | --- | --- | --- | --- | --- | --- | --- |
| **মন্ত্রণালয়/বিভাগ/ সংস্থা** | **অতিরিক্তসচিব/ তদূর্ধ্ব পদ** | **জেলা কর্মকর্তার পদ (যেমন ডিসি, এসপি)** | **অন্যান্য ১ম শ্রেণির পদ** | **২য় শ্রেণির পদ** | **৩য় শ্রেণির পদ** | **৪র্থ শ্রেণির পদ** | **মোট** |
| **মন্ত্রিপরিষদ বিভাগ** | - | - | ২৮ | ২৯ | ৩৩ | ২৯ | ১১৭ |
| **দুর্নীতি দমন কমিশন** | - | - | ৩৬৯ | ৩৩৫ | ৩২১ | ১২৯ | ১,১৫৪\* |
| **মোট** | - | - | ৩৯৭ | ৩৬৪ | ৩৫৪ | ১৫৮ | ১,২৭১ |

\* সুপারনিউমারারি পদ ব্যতীত।

ক. ৩ অতীব গুরুত্বপূর্ণ (strategic) পদ শূন্য থাকলে তার তালিকা: প্রযোজ্য নয়।

**ক. ৪ নিয়োগ/পদোন্নতি প্রদান**

|  |  |  |  |  |  |  |  |
| --- | --- | --- | --- | --- | --- | --- | --- |
| **মন্ত্রণালয়/বিভাগ/ সংস্থা** | **প্রতিবেদনাধীন মাসে পদোন্নতি** | | | **নতুন নিয়োগ প্রদান** | | | **মন্তব্য** |
|  | কর্মকর্তা | কর্মচারী | মোট | কর্মকর্তা | কর্মচারী | মোট |
| **মন্ত্রিপরিষদ বিভাগ** | ৩ | ৩ | ৬ | - | - | - |  |
| **দুর্নীতি দমন কমিশন** | - | - | - | - | - | - |  |

ক.৫ শূন্যপদ পূরণে বড় রকমের কোন সমস্যা থাকলে তার বর্ণনা: নেই।

খ. ১ ভ্রমণ/পরিদর্শন (দেশে-বিদেশে)

|  |  |  |  |  |  |  |  |
| --- | --- | --- | --- | --- | --- | --- | --- |
|  | **মন্ত্রী** | | **প্রতিমন্ত্রী/উপমন্ত্রী** | | **মন্ত্রিপরিষদ সচিব** | | **মন্তব্য** |
| **দেশে** | **বিদেশে** | **দেশে** | **বিদেশে** | **দেশে** | **বিদেশে** |
| ভ্রমণ/পরিদর্শন (দিন) | **-** | **-** | **-** | **-** | - | - |  |
| উন্নয়ন প্রকল্প পরিদর্শন (দিন) | **-** | **-** | **-** | **-** | - | **-** |
| পার্বত্য চট্টগ্রামে ভ্রমণ (দিন) | **-** | **-** | **-** | **-** | **-** | **-** |
|  | | | | | | | |

খ.২ **উপরোক্ত ভ্রমণের পর ভ্রমণ বৃত্তান্ত/পরিদর্শন প্রতিবেদন দাখিলের সংখ্যা:** নাই।

**(২) আইনশৃঙ্খলা বিষয়ক : প্রযোজ্য নয়।**

**(৩) অর্থনৈতিক : প্রযোজ্য নয়।**

**(৪) উন্নয়ন প্রকল্প সংক্রান্ত:**

ক. উন্নয়ন প্রকল্পের অর্থ বরাদ্দ ও ব্যয় সংক্রান্ত প্রকল্পের নাম:

|  |  |  |  |  |  |
| --- | --- | --- | --- | --- | --- |
| **প্রকল্পের নাম** | **বর্তমান অর্থবছরে এডিপিতে বরাদ্দ**  **(কোটি টাকায়)** | **প্রতিবেদনাধীন মাস পর্যন্ত ব্যয়ের পরিমাণ (কোটি টাকায়) ও বরাদ্দের বিপরীতে ব্যয়ের শতকরা হার** | **প্রতিবেদনাধীন মাসে নতুন প্রকল্প অনুমোদিত হয়ে থাকলে তার তালিকা** | **প্রতিবেদনাধীন মাসে মন্ত্রণালয়ে এডিপি রিভিউ সভার তারিখ** | **মন্তব্য** |
| **১** | **২** | **৩** | **৪** | **৫** | **৬** |
| Social Security Policy Support (SSPS) Programme | ডিপিএ: ৩.৩৩  জিওবি: ০.০২  মোট: ৩.৩৫ | ৩.১৭  (৯৪.৬৩ শতাংশ) | - | - | - |
| Support to the Central Management Committee’s (CMC) Policy Guidance on Child Component of the NSSS | ডিপিএ: ২.২০  জিওবি: ০.৭০  মোটঃ ২.৯০ | ১.১৫৮৯  (৪০.০০ শতাংশ) | - | - | - |
| Technical Support for CRVS System Improvement in Bangladesh (3rd Phase) | ডিপিএ: ০.৩৪  জিওবি: ০.০৪  মোটঃ ০.৩৮ | - | - | - | - |
| Promoting Nutrition Sensitive Social Security Programmes (PNSSSP) | ডিপিএ: ২৮৯.০০  জিওবি: ৮.০০  মোটঃ ২৯৭.০০ | ১৩১.৪৪  (৪৪.২৬ শতাংশ) |  |  |  |

**খ. প্রকল্পের অবস্থা সংক্রান্ত :**

|  |  |  |  |
| --- | --- | --- | --- |
| **প্রতিবেদনাধীন মাসে সমাপ্ত প্রকল্পের তালিকা** | **প্রতিবেদনাধীন মাসে উদ্বোধনকৃত সমাপ্ত প্রকল্পের তালিকা** | **প্রতিবেদনাধীন মাসে চলমান প্রকল্পের কম্পোনেন্ট হিসাবে সমাপ্ত গুরুত্বপূর্ণ অবকাঠামো** | **দু’মাসের মধ্যে উদ্বোধন করা হবে এমন সমাপ্ত প্রকল্পের তালিকা** |
| **-** | - | - | - |

**(৫) উৎপাদন বিষয়ক :** প্রযোজ্য নয়।

**(৬) প্রধান প্রধান সেক্টর কর্পোরেশনসমূহের লাভ/লোকসান:** প্রযোজ্য নয়।

**(৭) অডিট আপত্তি**

ক. অডিট আপত্তি সংক্রান্ত তথ্য

|  |  |  |  |  |  |  |
| --- | --- | --- | --- | --- | --- | --- |
| **মন্ত্রণালয়/সংস্থার নাম** | **অডিট আপত্তির সংখ্যা** | **টাকার পরিমাণ**  **(লক্ষ টাকায়)** | **ব্রডশিটেজবাবের সংখ্যা** | **নিষ্পত্তির সংখ্যা** | **জের** | **মন্তব্য** |
| **মন্ত্রিপরিষদ বিভাগ** | ১৪টি | ০.৩৯৫ | - | - | ৭টি | মন্ত্রিপরিষদ বিভাগের নিরীক্ষাকার্য ৩০ জুন ২০১৮ পর্যন্ত সম্পন্ন হয়। উক্ত নিরীক্ষায় ০৭টি অডিট আপত্তি দেওয়া হয়। আপত্তিগুলির মধ্যে ০১টি আপত্তিতে ১৬,৫৬১ টাকা ভ্যাট ও আয়কর কম কর্তন করা হয়েছে মর্মে উল্লেখ করা হয়। অবশিষ্ট ০৬টি আপত্তি পর্যবেক্ষণ সংশ্লিষ্ট। উক্ত অডিট আপত্তিসমূহ নিষ্পত্তির লক্ষ্যে এ বিভাগের ২৬ সেপ্টেম্বর ২০১৯ তারিখের ১০৬ সংখ্যক স্মারকের মাধ্যমে ব্রডশিট জবাব প্রদান করা হয়। এছাড়া ০৭টি অডিট আপত্তি সংক্রান্ত একটি মামলা রয়েছে (মামলা নম্বর ৭/২০০০), যা ঢাকার ৪র্থ সহকারী জজ আদালতে বিচারাধীন। |
| **বিলুপ্ত বিভাগীয় উন্নয়ন বোর্ড ও বিলুপ্ত উপকূলীয় দ্বীপাঞ্চল উন্নয়ন বোর্ড** | ১০টি | ২২৮.৩৭ | - | - | ১০টি | অর্থ বিভাগ কর্তৃক জারিকৃত আর্থিক ক্ষমতা অর্পণ, ২০১৫ অনুযায়ী আপত্তিসমূহ নিষ্পত্তির জন্য সংশ্লিষ্ট বিভাগীয় কমিশনারের কার্যালয়ে প্রেরণ করা হয়। |
| **দুর্নীতি দমন কমিশন** | ০৪টি | ৬৮৬.৭৭ | ০৪ | - | ০৪টি | - |
| **মোট** | **২৮টি** | **৯১৫.৫৩৫** | **০৪** | **-** | **২১টি** | **-** |

**খ. অডিট রিপোর্টে গুরুতর/বড় রকমের কোন জালিয়াতি/অর্থ আত্মসাৎ, অনিয়ম ধরা পড়ে থাকলে সে-সব কে‌ইসের তালিকা:** **নেই।**

**(৮) শৃঙ্খলা/বিভাগীয় মামলা (মন্ত্রণালয়/বিভাগ ও অধিদপ্তর/সংস্থার সম্মিলিত সংখ্যা)**

|  |  |  |  |  |  |  |
| --- | --- | --- | --- | --- | --- | --- |
| **মন্ত্রণালয়/অধিদপ্তর/**  **সংস্থাসমূহে পুঞ্জিভূত**  **মোট বিভাগীয় মামলা**  **(প্রতিবেদনাধীন**  **মাসের ১ তারিখে)** | **প্রতিবেদনাধীন মাসে শুরু হওয়া মামলার সংখ্যা** | **প্রতিবেদনাধীন মাসে মামলা নিষ্পত্তির সংখ্যা** | | | **অনিষ্পন্ন বিভাগীয় মামলার সংখ্যা** | **বর্তমান**  **অর্থবছরে মোট নিষ্পত্তিকৃত মামলার সংখ্যা** |
| **চাকরিচ্যুতি/বরখাস্ত** | **অন্যান্য দণ্ড** | **অব্যাহতি** |
| **১** | ২ | **৩** | **৪** | **৫** | **৬** | **৭** |
| \*মন্ত্রিপরিষদ বিভাগ-২ | - | - | - | **-** | ২ | - |
| দুর্নীতি দমন কমিশন-২৮ | - | - | - | ১ | ২৭ | ৮ |
| মোট= ৩০ | - | - | - | ১ | ২৯ | ৮ |

**\* প্রশাসনিক ট্রাইব্যুনাল/প্রশাসনিক আপিলেট ট্রাইব্যুনালে চলমান মামলার সকল নথি আইন-১ শাখায় স্থানান্তর করা হয়েছে।**

**(৯) মানবসম্পদ উন্নয়ন**

ক. প্রতিবেদনাধীন মাসে সমাপ্ত প্রশিক্ষণ কর্মসূচি:

| **মন্ত্রণালয়/**  **সংস্থা** | **ক্রম** | **প্রশিক্ষণ কর্মসূচির নাম** | **প্রশিক্ষণের**  **মেয়াদ** | **উদ্যোগী সংস্থা/ এজেন্সির নাম** | **অংশগ্রহণকারীর সংখ্যা** |
| --- | --- | --- | --- | --- | --- |
| **১** | **২** | **৩** | **৪** | **৫** | **৬** |
| **মন্ত্রিপরিষদ বিভাগ** | ১। | - | - | - | - |
| **দুর্নীতি দমন কমিশন** | ১। | - | - | - | - |

**খ. মন্ত্রণালয়/অধিদপ্তরে কোন ইন্-হাউস প্রশিক্ষণের আয়োজন করা হয়ে থাকলে তার বর্ণনা:** মন্ত্রিপরিষদ বিভাগের সকল কর্মকর্তা-কর্মচারীর জন্য ২০১৯-২০ অর্থবছরের অভ্যন্তরীণ প্রশিক্ষণ (বাৎসরিক ৬০ ঘণ্টা) চলমান।

**গ.** **প্রশিক্ষণ কর্মসূচিতে কর্মকর্তা/কর্মচারীদের অংশগ্রহণ বা মনোনয়নের ক্ষেত্রে বড় রকমের কোন সমস্যা থাকলে তার বর্ণনা:** নেই।

**ঘ.** **মন্ত্রণালয়ে অন্-দ্য-জব ট্রেনিং (OJT)-এর ব্যবস্থা আছে কি না; না থাকলে অন্-দ্য-জব ট্রেনিং আয়োজন করতে বড় রকমের কোন অসুবিধা আছে কি না:** প্রযোজ্য নয়।

**ঙ.** **প্রতিবেদনাধীন মাসে প্রশিক্ষণের জন্য বিদেশ গমনকারী কর্মকর্তার সংখ্যা: নাই।**

**(১০) উল্লেখযোগ্য কার্যাবলি/সমস্যা-সংকট:**

**ক. প্রতিবেদনাধীন মাসে নতুন আইন, বিধি ও নীতি প্রণীত হয়ে থাকলে তার তালিকা: নাই।**

**খ. প্রতিবেদনাধীন মাসে অতীব গুরুত্বপূর্ণ/উল্লেখযোগ্য কার্যাবলি:**

(১) সরকারি ক্রয় সংক্রান্ত মন্ত্রিসভা কমিটির সভা ছয়টি, অর্থনৈতিক বিষয় সংক্রান্ত মন্ত্রিসভা কমিটির দুইটি সভা অনুষ্ঠিত হয়।

(২) জাতীয় অধ্যাপক ড. জামিলুর রেজা চৌধুরীর মৃত্যুতে গভীর শোক ও দুঃখ প্রকাশ, তাঁর বিদেহী আত্মার মাগফেরাত কামনা এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানিয়ে মন্ত্রিসভার ২৪ বৈশাখ ১৪২৭/০৭ মে ২০২০ তারিখের বৈঠকে গৃহীত একটি শোকপ্রস্তাব ১১ মে ২০২০ তারিখের ১১৮ সংখ্যক প্রজ্ঞাপন মারফত বাংলাদেশ গেজেটে প্রকাশিত হয়।

(৩) জাতির পিতা বঙ্গবন্ধু শেখ মুজিবুর রহমানের ঘনিষ্ঠ সহচর, গণপ্রজাতন্ত্রী বাংলাদেশের সংবিধান প্রণেতাদের মধ্যে অন্যতম এবং বঙ্গবন্ধু হত্যা মামলার প্রধান আইনজীবী প্রয়াত অ্যাডভোকেট সিরাজুল হকের সহধর্মিণী, আইন, বিচার ও সংসদ বিষয়ক মন্ত্রী জনাব আনিসুল হকের মা এবং বীর মুক্তিযোদ্ধা মিসেস জাহানারা হক ১৮ এপ্রিল ২০২০ তারিখে ইন্তেকাল করেন (ইন্নালিল্লাহি ... রাজিউন)। মৃত্যুকালে তাঁর বয়স হয়েছিল ৮৫ বছর।

(৪) মিসেস জাহানারা হকের মৃত্যুতে গভীর শোক প্রকাশ, মরহুমের বিদেহী আত্মার মাগফেরাত কামনা এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানিয়ে মন্ত্রিসভার ২৪ বৈশাখ ১৪২৭/০৭ মে ২০২০ তারিখের বৈঠকে গৃহীত একটি শোকপ্রস্তাব ১১ মে ২০২০ বাংলাদেশ গেজেটে প্রকাশিত হয়।

(৫) আন্তর্জাতিক খ্যাতিসম্পন্ন ও প্রভাবশালী মার্কিন সাময়িকী ‘ফোর্বস’ কর্তৃক ২২ এপ্রিল ২০২০ তারিখে প্রকাশিত ‘8 (More) Women Leaders Facing The Coronavirus Crisis’ শীর্ষক নিবন্ধে কানাডিয়ান লেখক মিজ্‌ আভিভাহ উইটেনবার্গ-কক্স কোভিড-১৯ করোনা ভাইরাস মোকাবেলায় নারী নেতৃত্বাধীন আটটি দেশের গৃহীত পদক্ষেপের ওপর আলোকপাত করেন।

(৬) ‘8 (More) Women Leaders Facing The Coronavirus Crisis’ নিবন্ধে মাননীয় প্রধানমন্ত্রী শেখ হাসিনা কোভিড-১৯ করোনা ভাইরাস সংকট মোকাবেলায় ত্বরিত কার্যকর ব্যবস্থা গ্রহণ করেছেন, যা স্বনামধন্য আন্তর্জাতিক সংস্থা ‘ওয়ার্ল্ড ইকোনোমিক ফোরাম’ কর্তৃক ‘প্রশংসনীয় উদ্যোগ’ মর্মে আখ্যায়িত হয়েছে। ‘ফোর্বস’-এর উক্ত নিবন্ধে করোনা মোকাবেলায় মাননীয় প্রধানমন্ত্রী শেখ হাসিনার গৃহীত উদ্যোগের ভূয়সী প্রশংসা করা হয়।

(৭) কোভিড-১৯ করোনা ভাইরাসের সংকট মোকাবেলায় মাননীয় প্রধানমন্ত্রী শেখ হাসিনার গৃহীত পদক্ষেপসমূহ বিশ্ব স্বাস্থ্য সংস্থা কর্তৃক ইতোমধ্যে সন্তোষজনক মর্মে প্রশংসিত হয়েছে। এরই ধারাবাহিকতায় প্রথিতযশা সাময়িকী ‘ফোর্বস’ কর্তৃক প্রকাশিত ‘8 (More) Women Leaders Facing The Coronavirus Crisis’ শীর্ষক নিবন্ধে উল্লেখিত সফল নারী নেত্রীদের তালিকায় অন্তর্ভুক্তির মাধ্যমে বিশ্বে বাংলাদেশের ভাবমূর্তি উজ্জ্বলতর করায় মন্ত্রিসভা কর্তৃক মাননীয় প্রধানমন্ত্রী শেখ হাসিনাকে উষ্ণ অভিনন্দন ও আন্তরিক শুভেচ্ছা জানিয়ে মন্ত্রিসভার ২৪ বৈশাখ ১৪২৭/০৭ মে ২০২০ তারিখের বৈঠকে গৃহীত অভিনন্দন প্রস্তাব ১১ মে ২০২০ তারিখের ১২০ সংখ্যক প্রজ্ঞাপন মারফত বাংলাদেশ গেজেটে প্রকাশিত হয়।

(৮) ০২ মে ২০২০ তারিখে যুক্তরাজ্যভিত্তিক অর্থ ও বাণিজ্য-বিষয়ক বিখ্যাত সাময়িকী ‘দ্য ইকোনমিস্ট’ অর্থনৈতিক ভিত্তি ও আর্থিক ব্যবস্থাপনা বিবেচনায় কোভিড-১৯ করোনা ভাইরাস-উদ্ভূত পরিস্থিতিতে বিশ্বের কম ঝুঁকিতে থাকা উদীয়মান অর্থনীতির দেশের একটি তালিকা প্রকাশ করে। জিডিপি’র শতাংশ হিসাবে সরকারের ঋণ, বিদেশি ঋণ, ঋণের সুদ এবং রিজার্ভ আর্থিক সক্ষমতার এই চারটি পারিমিতিক সূচক বিবেচনাক্রমে ইকোনোমিস্ট উক্ত তালিকা প্রকাশ করেছে।

(৯) বিশ্বের ৬৬টি দেশের উক্ত তালিকায় বাংলাদেশের অবস্থান নবম, যা ভারত ও চীনের তুলনায় অপেক্ষাকৃত ভাল। দক্ষিণ এশিয়ার দেশগুলোর মধ্যে একমাত্র বাংলাদেশের নামই তুলনামূলক নিরাপদে থাকা দেশের তালিকার শীর্ষ দশে এসেছে।

(১০) ‘দ্য ইকোনমিস্ট’-এ প্রকাশিত করোনা ভাইরাস-উদ্ভূত পরিস্থিতিতে বিশ্বের কম ঝুঁকিতে থাকা উদীয়মান অর্থনীতির দেশের তালিকায় শীর্ষ দশে অবস্থানের কারণে বিশ্বে বাংলাদেশের ভাবমূর্তি উজ্জ্বলতর হওয়ায় মন্ত্রিসভা কর্তৃক মাননীয় প্রধানমন্ত্রী শেখ হাসিনাকে অভিনন্দন ও আন্তরিক শুভেচ্ছা জানিয়ে মন্ত্রিসভার ২৪ বৈশাখ ১৪২৭/০৭ মে ২০২০ তারিখের বৈঠকে গৃহীত অভিনন্দন প্রস্তাব ১১ মে ২০২০ তারিখের ১২১ সংখ্যক প্রজ্ঞাপন মারফত বাংলাদেশ গেজেটে প্রকাশিত হয়।

(১১) ব্রাহ্মণবাড়িয়া জেলার সরাইল উপজেলার বেড়তলা জামিয়া রাহমানিয়া মাদ্রাসা প্রাঙ্গণে মাওলানা জুবায়ের আহমেদ আনসারীর জানাজায় রাষ্ট্রীয় বিধি-নিষেধ উপেক্ষা করে হাজার হাজার মানুষের সমাগম হওয়ায় দায়িত্ব অবহেলা সংক্রান্ত একটি অভিযোগ নিষ্পত্তি করা হয়।

(১২) সরকারের নিকট পাওনা পরিশোধ প্রসঙ্গে সকল সিনিয়র সচিব/সচিব বরাবর পত্র প্রেরণ করা হয়।

(১৩) করোনা ভাইরাসজনিত রোগ কেভিড-১৯ এর বিস্তার রোধকল্পে শর্তসাপেক্ষে সাধারণ ছুটি/চলাচলে নিষেধাজ্ঞার সময়ে বিভিন্ন কার্যক্রম সীমিতভাবে শুরু করা সংক্রান্ত বিষয়ে সিনিয়র সচিব, জননিরপত্তা বিভাগ; সচিব, সুরক্ষা সেবা বিভাগ; সচিব, বাণিজ্য মন্ত্রণালয়; সকল জেলা প্রশাসক ও সকল বিভাগীয় কমিশনার বরাবর পত্র প্রেরণ করা হয়।

(১৪) করোনা ভাইরাসজনিত রোগ কেভিড-১৯ এর বিস্তার রোধকল্পে শর্তসাপেক্ষে সাধারণ ছুটি/চলাচলে নিষেধাজ্ঞা বর্ধিতকরণের নিমিত্ত সচিব স্বাস্থ্য সেবা বিভাগ ও সচিব, জনপ্রশাসন মন্ত্রণালয় বরাবর পত্র প্রেরণ করা হয়।

(১৫) বরিশাল, ময়মনসিংহ ও ঢাকা বিভাগের জেলা ও উপজেলাসমূহ থেকে করোনা ভাইরাস সংক্রান্ত হালনাগাদ বিভিন্ন তথ্য সংগ্রহ , দৈনিক পরিস্থিতি এবং ত্রাণ বিতরণ কার্যক্রমের খোঁজ-খবর নেওয়া হয়।

(১৬) করোনা ভাইরাসজনিত রোগ (কোভিড-১৯)-এর পরিস্থিতিতে মাননীয় প্রধানমন্ত্রীর ৩১ দফা নির্দেশনা বাস্তবায়নের জন্য সকল সিনিয়র সচিব/সচিব, বিভাগীয় কমিশনার ও জেলাপ্রশাসক বরাবর পত্র প্রেরণ করা হয়।

(১৭) কোভিড-১৯ এর বিস্তার রোধকল্পে শর্তসাপেক্ষে সাধারণ ছুটি/চলাচলে নিষেধাজ্ঞার জন্য কয়েক দফা প্রজ্ঞাপন জারি করা হয়।

(১৮) মাঠপর্যায়ে বিসিএস (প্রশাসন) ক্যাডার কর্মকর্তা ও তাদের আওতাধীন কর্মচারীদের কোভিড-১৯ আক্রান্তের প্রতিবেদন প্রেরণের জন্য বিভাগীয় কমিশনাগণের নিকট পত্র প্রেরণ করা হয়।

(১৯) ডেঙ্গুসহ মশাবাহিত রোগ প্রতিরোধে সরকারি স্থাপনায় পানি জমে মশার লার্ভা জন্মানো প্রতিরোধে প্রয়োজনীয় ব্যবস্থা গ্রহণের জন্য সকল সিনিয়র সচিব/সচিব ও মাঠ পর্যায়ে পত্র প্রেরণ করা হয়।

(২০) কোভিড ১৯ এর বিস্তার রোধকল্পে মন্ত্রণালয়/বিভাগ এবং আওতাধীন অফিসসমূহের কর্মকর্তা-কর্মচারীদের স্বাস্থ্য বিধি নিশ্চিতকরণের জন্য পত্র প্রেরণ করা হয়।

(২১)  করোনা ভাইরাসজনিত পরিস্থিতিতে আন্তঃমন্ত্রণালয় সমন্বয়সহ মাঠ পর্যায়ে সময়ে সময়ে প্রয়োজনীয় অন্যান্য নির্দেশনা জারি করা হয়।

(২২) কোভিড-১৯ ভাইরাসজনিত পরিস্থিতিতে আম, লিচু ও অন্যান্য মৌসুমি ফল বিপণনে সকল জেলা প্রশাসক বরাবর পত্র প্রেরণ করা হয়।

(২৩) উত্তরাঞ্চলের আম/লিচু বাজারজাতকরণের সুবিধার্থে ঢাকাসহ সারাদেশের বিভাগীয় শহরে আম ও লিচুর অস্থায়ী বাজার/আড়ৎ/দোকান খোলা রাখার বিষয়ে কৃষি ও বাণিজ্য মন্ত্রণালয় বরাবর পত্র প্রেরণ করা হয়।

(২৪) জেলা এসএমই ঋণ বিতরণ মনিটরিং কমিটি গঠনের বিষয়ে শিল্প মন্ত্রণালয় বরাবর পত্র প্রেরণ করা হয়।

(২৫) জেলা শিক্ষা অফিসার, ঝিনাইদহ-এর কর্মস্থলে অনুপস্থিতসহ নানা অনিয়ম ও দুর্নীতির বিষয়ে সংশ্লিষ্ট মন্ত্রণালয় বরাবর পত্র প্রেরণ করা হয়।

(২৬) বিভাগীয় কমিশনার ও মেট্রোপলিটন পুলিশ কমিশনারগণের নিকট থেকে প্রাপ্ত মে প্রথম ও মে দ্বিতীয় পক্ষের পাক্ষিক গোপনীয় প্রতিবেদনের ভিত্তিতে প্রস্তুতকৃত দু’টি সারসংক্ষেপ মাননীয় প্রধানমন্ত্রী সমীপে উপস্থাপন করা হয়। পাক্ষিক গোপনীয় প্রতিবেদনে উপস্থাপিত এবং মাননীয় প্রধানমন্ত্রী কর্তৃক অনুমোদিত প্রস্তাব বাস্তবায়নের জন্য সংশ্লিষ্ট মন্ত্রণালয়/বিভাগ বরাবর পত্র প্রেরণ করা হয়।

(২৭) বিভিন্ন আইনে ০৬জন কর্মকর্তাকে এক্সিকিউটিভ ম্যাজিস্ট্রেট-এর ক্ষমতা এবং মোবাইল কোর্ট পরিচালনার ক্ষমতা/ডেপুটি কমিশনারের ক্ষমতা অর্পণ করা হয়।

(২৮) সকল বিভাগের Covid-19 পরিস্থিতি ও মাঠপ্রশাসনের কর্মকর্তা-কর্মচারীদের  খোঁজখবর সংক্রান্ত কার্যাবলী পরিচালনা করা হয়।

(২৯) তথ্য অধিদপ্তর থেকে প্রাপ্ত পেপার কাটিংসমূহের মধ্যে গুরুত্বপূর্ণ কাটিংগুলি অবগতি ও প্রয়োজনীয় ব্যবস্থা গ্রহণের জন্য সংশ্লিষ্ট মন্ত্রণালয়/বিভাগে প্রেরণ করার নিমিত্ত তারিখ অনুযায়ী পর্যায়ক্রমে সংরক্ষণ করা হচ্ছে।   
(৩১) সমরপুস্তকের ০১ জন অভিরক্ষকের নিকট থেকে প্রাপ্ত প্রত্যয়নপত্র ডায়েরি করে সংশ্লিষ্ট নথিতে সংরক্ষণ করা হচ্ছে।

(৩২) জানুয়ারি-জুন ২০১৯ পর্যন্ত মেয়াদে অনুষ্ঠিত মন্ত্রিসভা-বৈঠকের কার্যবিবরণীসমূহের সূচি প্রণয়ন করা হয়।

(৩৩) ২০২০-২১ অর্থবছরের মন্ত্রণালয়/বিভাগের বার্ষিক কর্মসম্পাদন চুক্তি স্বাক্ষর অনুষ্ঠানের সময় নির্ধারণের  জন্য মাননীয় প্রধানমন্ত্রীর নিকট সার সংক্ষেপ প্রেরণ করা হয়।

(৩৪) বার্ষিক কর্মসম্পাদন চুক্তি সংক্রান্ত বিষয়াদি মাননীয় অর্থমন্ত্রীর বাজেট বক্তৃতায় অন্তর্ভূক্তির জন্য প্রয়োজনীয় তথ্য প্রেরণ করা হয়।

j**গ. আগামী (জুন-জুলাই) দুই মাসে সম্পাদ্য অতীব গুরুত্বপূর্ণ কাজের তালিকা:**

(১) মন্ত্রিসভা-বৈঠক অনুষ্ঠান।

**(২) করোনা ভাইরাসের প্রাদুর্ভাবের কারণে সরকারি ক্রয় সংক্রান্ত মন্ত্রিসভা সভা আহ্বানের পরিবর্তে সার্কুলেশনের মাধ্যমে প্রস্তাব নিষ্পত্তিকরণ।**

**(৩) করোনা ভাইরাসের প্রাদুর্ভাবের কারণে অর্থনৈতিক বিষয় সংক্রান্ত মন্ত্রিসভা কমিটির সভা আহ্বানের পরিবর্তে সার্কুলেশনের মাধ্যমে প্রস্তাব নিষ্পত্তিকরণ।**

(৪) ‘আইনের খসড়া পরীক্ষা-নিরীক্ষাপূর্বক মতামত প্রদান সংক্রান্ত আন্তঃমন্ত্রণালয় কমিটি’র মতামতসমূহ WAR BOOK, 1977 (Revised in 2018)-এর খসড়ায় অন্তর্ভুক্তসহ সমরপুস্তক চূড়ান্তকরণ সংক্রান্ত কার্যাবলি।

(৭) জাতির পিতা বঙ্গবন্ধু শেখ মুজিবুর রহমানের সময়কালে গৃহীত পরিকল্পনাসমূহ এবং অন্যান্য গুরুত্বপূর্ণ নথিপত্র জাতীয় আরকাইভসে স্থায়ীভাবে সংরক্ষণ সংক্রান্ত কার্যাবলি সম্পাদন।

(৮) তথ্য অধিদপ্তর থেকে প্রাপ্ত পেপার কাটিং-এর ওপর প্রয়োজনীয় ব্যবস্থা গ্রহণ।

(৯) ১৯৯২ সালে অনুষ্ঠিত মন্ত্রিসভা-বৈঠকের বিজ্ঞপ্তি এবং কার্যবিবরণীসহ সারসংক্ষেপসমূহের ২২ খণ্ড রেকর্ড বই আকারে বাঁধাই হলে বাংলাদেশ সরকারি মুদ্রণালয়, তেজগাঁও, ঢাকা থেকে আনয়ন।

(১০) ২০১৮ সালে অনুষ্ঠিত মন্ত্রিসভা-বৈঠকের সারসংক্ষেপ, বিজ্ঞপ্তি ও কার্যবিবরণীর ৪৭ খন্ড রেকর্ড বই আকারে বাঁধাই হলে বাংলাদেশ সরকারি মুদ্রণালয়, তেজগাঁও, ঢাকা থেকে আনয়ন।

(১১) ১৯৯৩ সালে অনুষ্ঠিত মন্ত্রিসভা-বৈঠকের বিজ্ঞপ্তি এবং কার্যবিবরণীসহ সারসংক্ষেপসমূহ ফটোকপিকরণ।  
(১২) ২০১৯ সালে অনুষ্ঠিত মন্ত্রিসভা-বৈঠকের কার্যবিবরণীর সূচি তৈরিকরণ।

|  |  |
| --- | --- |
|  | (মুহাম্মদ আসাদুল হক)  উপসচিব  ফোন: ৯৫৫৭৪৪৯  e-mail: [report\_sec@cabinet.gov.bd](mailto:report_sec@cabinet.gov.bd) |